钦定古今图书集成/明伦汇编/官常典/第164卷 > 黄
## 钦定古今图书集成/明伦汇编/官常典/第164卷 > 黄

周有黄国，为小昊之后。

按《左传》昭公元年：“子产对叔向曰：‘昔金天氏有裔子
曰昧，为元冥师，生允格、台骀，台骀能业其官，宣汾洮，
障大泽，以处太原，帝用嘉之。沈、姒、蓐、黄，实守其祀’。”
按《路史》：“黄，嬴国也，灭于楚。”

桓王十六年“夏，楚子会诸侯于沈、鹿、黄、随不会。”
按《春秋》不书。按《左传》桓公八年“夏，楚子合诸侯于
沈、鹿、黄、随，不会，使薳章让黄。”

惠王二年春楚子伐黄。

按《春秋》不书。按《左传》，庄公十九年冬，“巴人伐楚。”十
九年春，“楚子御之，大败于津。还，鬻拳弗纳，遂伐黄，败
黄师于踖陵。”

〈注〉嬴姓国。今弋阳县。弗纳。楚子激其志，使别立功。楚子感其忠，遂伐黄国。踖陵，黄地。

惠王十九年“秋九月，齐侯、宋公、江人、黄人盟于贯。”
按《春秋》僖公二年。按《左传》，二年秋“盟于贯，服江、黄
也。”

《惠王二十年》“秋，齐侯、宋公、江人、黄人会于阳谷”
按《春秋僖公三年》。按《左传》，三年秋“会于阳谷，谋伐
楚也。”

惠王二十一年秋，鲁及江人、黄人伐陈。

按《春秋》僖公四年。按《左传》：四年春，齐侯以诸侯之
师伐楚，屈完及诸侯盟。陈。辕涛涂谓郑申侯曰：“师出
于陈郑之间，国必甚病。若出于东方，观兵于东夷，循
海而归，其可也。”申侯曰：“善。”涛涂以告，齐侯许之。申侯
见曰：“师老矣，若出于东方而遇敌，惧不可用也。若出
于陈郑之间，共其资粮屝屦，其可也。”齐侯说，与之虎
牢，执辕涛涂。秋，伐陈，讨不忠也。

惠王二十二年“秋八月楚子灭弦弦子奔黄。”

按《春秋》僖公五年。按《左传》，五年秋，“楚斗谷於菟灭
弦，弦子奔黄。于是江、黄、道、柏方睦于齐”，皆弦姻也。弦
子恃之而不事楚，又不设备，故亡。

襄王三年冬楚人伐黄。

按《春秋》僖公十一年。按《左传》十一年冬，“黄人不归
楚贡。冬，楚人伐黄。”

《襄王》四年夏楚人灭黄。

年夏，楚灭黄。按《穀梁传》，贯之盟管仲曰，江、黄远齐
而近楚，楚为利之国也，若伐而不能救，则无以宗诸
侯矣。桓公不听，遂与之盟。管仲死，楚伐江灭黄，桓公
不能救，故君子闵之也。